text: I 2018 miheca 7 folad 31 romi’ad, o congtong no South Africa ci Cyril Ramaphosa mihapiw to kakeridan a citodongay a sician a kasarekad Africa a kapolonfan a kakeridan micoker to sapisalof to kimpo, masa’icel to caayay patodong miala to no kohecalay tamdaw to nai pala’edan to finacadan itiya micefisan a sera[123][125][161][275][308][309]. I 8 folad 22 romi’ad, congtong no Amilika ci Donald Trump papelo to  i Twitter a pasowal, o Amilika a sifo mipalita to South Africa micikeroh to pifalic to sera a demak iraay ko pipatangican miala to sera no kohecalay tamdaw ato pisadadahal to pipatay to kohecalay tamdaw a demak[275][310]. Caay ka pina ko tatokian, paca’of ko sifo no South Africa, mipespes ci Trumpan moraraway pidotoc a hatoh a nipapoloan, mato mikiharay to sakilaloma’an a demak[275], micicihay to sakadanga’ay no finacadan no South Africa[310], mato milengatay to sakahiratengaw no finawlan no South Africa to nano picingcingan a ta’as[311]. O South Africa sifo paini to sowal, kao mina’onay ko demak, mihaopay, pakayni i kasasiroma a harateng ato caayay ka cawas ko kitakit[312], misa’icel paranikay micekeroh to pifalic to sera a ’awasan, sakaeca ka cawas ko kitakit[313][314]. Nikawrira, o sakiratoh a citodongay ci Novella Mocuna paini to sowal, onini a demak caay ka sasiroma ko kalali’ay to South Africa ato Amilika[315].